  Майя Бывальцева 2021-тӥ арын Удмуртиын Agro.pro огъяросси агрофестиваль улсын нырысьсэ гурт возёс пудоез но тылобурдоез возьматон-вожвылъяськонлэн нылпи люкетэз ортчоз. Та дыре элькунысь гурт возёсъя но сиён-юонъя министерствоын ужрадлэсь ужанрадлыксэ дасяны ӧдъязы ни. Со сярысь удысэтлэн пресс-службаез ивортӥз. Гуртысь нылпиос понна «Детский ринг» адӟытон Удмуртиын Гуртлэн арез улсын радъяськоз. Гурт возёс пудоез яратӥсь пиналъёслэсь куриськонъёссэс кутон 1-тӥ толсуре кутскиз ни Адӟытонэ 6-11 классъёсын дышетскисьёс пыриськыны быгато. Котькудӥз аслэсьтыз утялтыны басьтэм пудозэ рингын возьматонлы дасяны, со сярысь тунсыко вераны кулэ. Пиналъёс асьсэ дорын но фермаын будӥсь кунянъёсын, скалъёсын, гурткечьёсын, ыжъёсын, кроликъёсын тодматыны быгато. Пинал пыриськисьёсмы али ини нылпи смотр-конкурсын возьматыны малпам пудоез шефствое басьтыны быгато – утялтыны, сюдыны, калык азьын возьматӥськыны дасяны. Нош ми ужрад азьын дрессировкая но утялтонъя онлайн амалэн кӧня ке мастер-классъёс ортчытом Удмуртиысь гурт возёсъя но сиён-юонъя министерствоВормисьёсты арлыдъя кӧня ке категориосъя быръёзы. Устоосыз ӧнерлыко пудо вордӥсьёс радын Элькун возьматон-вожвылъяськонэ пыриськыны луонлык басьтозы. «Детский ринг» ужрадлэсь нырысь-валысь онлайн люкетсэ куартолэзе ортчытыны малпало, нош ассэ вожвылъяськонэз – инвожое. Тодэ вайытом, 2020-тӥ арын Удмуртиын гурт возёс пудоен адӟытон нырысьсэ онлайн амалэн ортчиз.  Тегъёс: Ижкар Удмуртия гуртвозёс пиналъёс тылобурдоос пудо адӟытон Гуртлэнарез  